Държавен вестник, бр. 38, 2021 г., стр. 53

БРОЙ  38	
Д Ъ Р Ж А В Е Н  В Е С Т Н И К 	
СТР.  53  
53 
4.5.3    Седалките трябва да са монтирани по такъв начин, че да има адекватен достъп до 
всяка част от помещението. По-специално, те не трябва да възпрепятстват достъпа или 
използването на каквото и да е основно аварийно оборудване или средства за евакуация. 
4.5.4    Седалките и техните приспособления, както и конструкциите в близост до седалките, 
трябва да бъдат с такава форма и дизайн и да са разположени така, че да се сведе до 
минимум вероятността от нараняване и захващане на пътници след евентуална повреда при 
проектния сблъсък съгласно 4.4.1. Опасните издатини и твърди ръбове се отстраняват или 
им се поставя облицовка. 
4.5.5    Седалките, предпазните колани, разположението на седалките и прилежащите им 
части, като например маси, се проектират за реалното проектно ускорение при сблъсъка, 
както е посочено в 4.3.4. 
4.5.6    Всички седалки, техните опорни части и закрепващи фиксатори към палубата трябва 
да имат добри характеристики за поглъщане на вибрации и да отговарят на изискванията на 
приложение 10. 
4.6       Предпазни колани 
4.6.1    За всички седалки, от които плавателният съд бива управляван, за всички плавателни 
съдове с ускорение gcoll от проектното ускорение при сблъсък, надвишаващо 3 g, се 
осигуряват предпазни колани с триточково захващане, които се освобождават с една ръка 
или през рамото, както е посочено в 4.3.4. 
4.6.2    На седалките за пътници и на седалките на екипажа се осигуряват предпазни колани, 
ако е необходимо, в изпълнение на предпазните мерки, описани в приложение 10. 
4.7       Изходи и средства за евакуация 
4.7.1    С цел да се осигури незабавна помощ от екипажа в аварийна ситуация, жилищните 
помещения на екипажа, включително каютите, се разполагат така, че от тях да има лесен, 
безопасен и бърз достъп до обществените помещения от вътрешната част на плавателния 
съд.  Поради същата причина се осигурява лесен, безопасен и бърз достъп от работното 
помещение до обществените помещения. 
4.7.2    Конструкцията на плавателния съд трябва да бъде такава, че всички пътници да могат 
безопасно да напуснат плавателния съд в спасителните съдове при каквито и да аварийни 
условия, през деня или през нощта. Надеждността на местоположението на всички изходи, 
които могат да се използват в аварийни ситуации, както и на всички спасителни средства, 
приложимостта на процедурата за евакуация и времето за евакуация на всички пътници и 
екипаж следва да бъде демонстрирана. 
4.7.3    Обществените помещения, маршрутите за евакуация, изходите, местоположението на 
спасителните жилетки, позициите на спасителните съдове и пунктовете за качване следва да 
бъдат ясно и трайно обозначени и осветени съгласно изискванията на глава 12. 
4.7.4    Всички затворени обществени помещения и сходни постоянно затворени помещения, 
предназначени за пътниците или екипажа, следва да бъдат оборудвани с най-малко два 
изхода, възможно най-отдалечени един от друг. Всички изходи трябва ясно да указват 
посоката към евакуационния пункт и безопасните зони.  При плавателни съдове от категория 
А и товарни плавателни съдове най-малко един изход следва да осигурява достъп до 
евакуационния пункт, обслужващ лицата в съответното затворено помещение, а всички 
други изходи да осигуряват достъп до място на откритата палуба, от което има достъп до 
54 
евакуационния пункт. При плавателни съдове от категория Б изходите трябва да осигуряват 
достъп до алтернативната безопасна зона, посочена в 7.11.1; външни маршрути могат да 
бъдат приети, при условие че са спазени изискванията на 4.7.3 и 4.7.11. 
4.7.5    Деленето на отсеци на публичните помещения за осигуряване на убежище в случай 
на пожар може да е необходимо в съответствие със 7.4.4.1 и 7.11.1. 
4.7.6    Вратите на изходите трябва да могат лесно да се отварят отвътре и отвън на 
плавателния съд през деня и през нощта. Механизмите за работа трябва да са на видими 
места, с бърз достъп и достатъчна здравина. Вратите по протежение на аварийните 
маршрути следва, когато е целесъобразно, да се отварят по посока на аварийния поток от 
обслужваното помещение. 
4.7.7    Устройствата за затваряне и заключване на изходите трябва да бъдат лесно видими за 
съответния член на екипажа, когато вратите са затворени, и в безопасно работно състояние, 
както чрез пряк изглед, така и чрез маркировка.  Конструкцията на външните врати трябва да 
бъде такава, че да свежда до минимум вероятността да бъдат блокирани от заледяване или 
отломки. 
4.7.8    Плавателният съд следва да разполага с достатъчен брой изходи за улесняване на 
бързото и безпрепятствено евакуиране на лицата, носещи спасителни жилетки в аварийни 
условия като повреда при сблъсък или пожар. 
4.7.9    В близост до изходите следва да има достатъчно пространство за член на екипажа, 
който да насочва пътниците и да осигури бързата им евакуация. 
4.7.10  Всички изходи, заедно с механизмите им за отваряне, следва да бъдат маркирани по 
подходящ начин за ориентация на пътниците. Трябва да има и подходяща маркировка за 
ориентация на спасителния персонал, намиращ се извън плавателния съд. 
4.7.11  Опорите за краката, стълбите и т.н., които осигуряват достъп от вътрешната страна до 
изходите, следва да бъдат със стабилна конструкция и трайно закрепяване. Където е 
необходимо, се осигуряват трайни ръкохватки за подпомагане на лицата, които използват 
изходите, като те следва да бъдат подходящи за условия, прие които плавателният съд е под 
всякакви ъгли на наклон или надлъжен наклон. 
4.7.12  За всяко лице се осигуряват най-малко два пътеки за евакуация без препятствия. 
Пътеките за евакуация се разполагат по такъв начин, че в случай на евентуални повреди или 
аварийни условия да има на разположение подходящи съоръжения за евакуация, като 
пътеките за евакуация трябва да са с подходящо осветление от основните и аварийните 
източници на енергия. 
4.7.13  Широчината на коридорите, вратите и стълбищата, които са част от евакуационните 
маршрути, е не по-малка от 900 mm за пътническите плавателни съдове и 700 mm за 
товарните плавателни съдове. Тази широчина може да бъде намалена до 600 mm за 
коридори, врати и стълбища, обслужващи помещения, в които обикновено не се намират 
хора. По пътеките за евакуация не трябва да има издатини, които биха могли да причинят 
нараняване, да захванат дрехи, да повредят спасителните жилетки или да ограничат 
евакуацията на лица с увреждания. 
4.7.14  Поставят се подходящи бележки за насочване на пътниците към изходите. 
4.7.15  На борда следва да има пунктове за качване, които да бъдат подходящо оборудвани за 
евакуация на пътниците в спасителните средства. Те следва да имат ръкохватки, палубата за 
качване да бъде обработена с препарати против хлъзгане и да има пространство, по което